Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 628/14/8806	Košice, 30.1.2015
EEČ : 2-65-24-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 547/2010 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v obci XXXXX, okres XXXXX – okolie,  od 01.10.2011 do 15.12.2014, ako otec pravidelne neprispel na výživu  dcéry XXXXX, nar. 11.06.2007, zverenej do výchovy matke XXXXX právoplatným rozhodnutím Okresného súdu XXXXX – okolie sp.zn. 4 P 155/2009 zo 06.05.2010,  mesačne mal platiť výživné 30,- €,  hoci mu táto povinnosť vyplýva zo zákona o rodine a tak   mu vznikol alimentačný dlh 899,- €, pritom bol za identický trestný čin právoplatne odsúdený trestným rozkazom Okresného súdu XXXXX – okolie sp. zn. 2 T 114/2011 z 26.10.2011, keďže obvinený dodatočne výživné  uhradil a  jeho konanie nemalo trvalo nepriznivé následky voči oprávnenej osobe

lebo zanikla trestnosť činu

Odôvodnenie:
Uznesením vyšetrovateľky OR PZ Odboru kriminálnej polície XXXXX - okolie  sp.zn. ČVS:ORP- 450/1-VYS-KS-2014, bolo 11.09.2014 začaté trestné stíhanie a vznesené obvinenému XXXXX, nar. XXXXX  pre trestný čin zanedbania povinnej výživy podľa § 207 ods. 1,3 písm. b/  Trestného zákona .  

      Spoločensky nežadúcej aktivity sa mal dopustiť tak, ako to konštatuje enunciát tohto rozhodnutia.

Vyšetrovateľka  Okresného riaditeľstva PZ XXXXX - okolie, odboru kriminálnej polície I. oddelenia vyšetrovania XXXXX predložila 26.01.2015 návrh na  zastavenie trestného stíhania. Argumentovala tým, že k 23.01.2015 obvinený  vyplatil matke oprávnenej osoby  výživné  v plnej výške.      

XXXXX, matka oprávnenej dcéry XXXXX, nar. 11.06.2007, pri výsluchu 19.01.2015 vyhlásila, že obvinený  alimentačný schodok voči dcérke v plnej sume uhradil . Nepriaznivý vplyv konanie  obvineného, na primeraný spôsob života dieťaťa neplatením výživného  nepociťovala ako príkorie a ohrozenie jej výživy.   

	Vzhľadom na konštatovaný dôkazný stav, považujem návrh vyšetrovateľky PZ za  dôvodný a zákonný. Preto som prijal decíziu v zmysle petitu tohoto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ján Zemko
prokurátor